stanford-oval/wikipedia huggingface dataset:
טוקי פונה
דקדוק > חיבור בין שתי מילים

בטוקי פונה אין מילה אחת ספציפית שמקבילה לו' החיבור, ובמקום זאת נעשה שימוש בכמה דרכים שונות להביע חיבור בהתאם לתפקידן במשפט של המילים המחוברות. כאשר המילים הם בתחילת המשפט, בתפקיד הנושא, משתמשים במילה אן (en) כדי לחבר ביניהם. למשל, המשפט "הגבר והאישה הלכו לחוף הים" יתורגם בתור "מִייֶה אן מֶלי לי טַאוַוה פּוֹקַה טֶלוֹ" (mije en meli li tawa poka telo).
כאשר מחברים בין שני פעלים או נשואים, המילה לי (li) מוכפלת לפני כל נשוא, מלבד במקרים בהם נושא המשפט הוא בגוף ראשון או שני, שבהם המילה li לא מופיעה. במקרים אלו, בדרך כלל מפצלים את המשפט לשני משפטים. למשל "אני מקלף ואוכל בננה" עשוי להיות מתורגם בתור "מי אוֹפֶּן א קילי פַּאליסַה. מי מוֹקוּ א קילי פַּאליסַה" (mi open e kili palisa. mi moku e kili palisa), או מילולית "אני פותח פרי ארוך. אני אוכל פרי ארוך". קיימת גם גישה נוספת שנמצאת בשימוש אצל חלק מחברי הקהילה, שמוסיפה את המילה לי לצורך חיבור גם כאשר נושא המשפט אינו בגוף שלישי, ולפיה המשפט "אני מקלף ואוכל בננה" עשוי להיות מתורגם בתור "מי אוֹפֶּן לי מוֹקוּ א קילי פַּאליסַה" (mi open li moku e kili palisa).
ניתן להשתמש במילית א (e) באותו האופן, כדי לחבר מושאים של משפט. למשל, המשפט "את רואה צפרדע וזבוב" יתורגם בתור "סינַה לוּקין א אַקֶסי א פִּיפִּי" (sina lukin e akesi e pipi).
אוצר מילים > שמות גוף

בטוקי פונה ישנם 3 שמות גוף. כאשר מוסיפים לשם גוף את המילה mute (הרבה) שם הגוף נהפך מיחיד לרבים:
| יחיד | רבים |
| --- | --- |
mi\אני: mi mute\אנחנו
sina\את/ה: sina mute\אתם/ן
ona\הוא/ היא: ona mute\הם/ן
אוצר מילים > צבעים

בטוקי פונה יש חמישה שמות לצבעים: ילו (jelo, צהוב), לויה (loje, אדום), לאסו (laso, כחול-ירוק), פימיה (pimeja, שחור) ו-ואלו (walo, לבן). מפאת המחסור במילים לצבעים, על מנת ליצור צבעים נוספים יש לנקוט בשיטה של חיבור צבעים. כך למשל, המילה "כתום" תיהגה לויה ילו (loje jelo), קרי: "אדום-צהוב".
דוגמה:
מי מוקו א קִילי פי לויה ילו (mi moku e kili pi loje jelo), מילולית: "אני אוכל פרי של אדום-צהוב", כלומר: "אני אוכל פרי כתום", ובהשאלה: "אני אוכל תפוז".
מי לוקין א לן פי לאסו לויה (mi lukin e len pi waso loje), מילולית: "אני רואה (את) חולצת כחול-אדום", כלומר: "אני רואה חולצה סגולה".
אוצר מילים > מספרים

מניית דברים ומתמטיקה בסיסית הם דברים חשובים בכל שפה טבעית, אך מנגד, כיוון שטוקי פונה היא שפה אשר עיקרה הוא בדאואיזם, מספרים ותחום המנייה אינם חלק ליבה מהותי בה. עם זאת, ישנן שתי שיטות, מוגבלות אמנם, כדי להביע מספרים במשפט.
אוצר מילים > מספרים > השיטה הבסיסית

השיטה הראשונה מבוססת על מספרי בסיס, שהם: וַּאן (wan, אחד), טו (tu, שתיים) ומוטה (mute, הרבה). המילה האחרונה יכולה לשמש לתיאור כל מספר משלוש ומעלה.
דוגמות:
יאן טו לי טוקי (jan tu li toki), מילולית: "איש שתיים מדברים", כלומר: "שני אנשים מדברים" או "הזוג מדבר". (שתי האפשרויות תקניות)
יאן טו לי פאלי פונה. יאן ואן לי פאלי איקה. (jan tu li pali pona. jan wan li pali ike), מילולית: "איש שתיים עובדים היטב, איש אחד עובד לא טוב", בהשאלה: "טובים השניים מן האחד". משמעויות המילים פאלי (pali) ו-איקה (ike) הן "עבודה" ו"רע" בהתאמה.
אוצר מילים > מספרים > השיטה הכמותית

כדי לנקוב במספרים מדויקים, פותחה שיטה שנייה למניית מספרים, המשתמשת בחיבור מספרים קיימים לשם תיאור מספרים חדשים. בשיטה הזו "לוקה" (luka, במקור "כף יד") משמשת כדי לציין חמש. המילים "ואן" ו-"טו" נותרות בעלות משמעויות זהות.
דוגמות:
טומו טו ואן (tomo tu wan), מילולית: "בית שתיים-אחת", כלומר: "שלושה בתים".
יאן לוקה טו (jan luka tu), מילולית: "איש חמש-שתיים", כלומר: "שבעה אנשים".
עקב הקושי לבטא מספרים הגדולים מ-25, התווספו מאוחר יותר שני מספרים לשיטה הכמותית. כך, למשל, המילה "מוטה" עברה לציין עשרים והמילה אלי (ali, במקור "הכל") עברה לציין מאה.
דוגמות:
טוקי אלי מוטה ואן (toki ali mute wan), מילולית: "שפה מאה-עשרים-אחת", כלומר: "מאה עשרים ואחת שפות".
ליפו ויקיפסיה אלי אלי אלי לוקה לוקה לוקה טו פי טוקי אנטה לי לון (lipu Wikipesija ali ali ali luka luka luka tu pi toki ante li lon), מילולית: "אתר ויקיפדיה מאה-מאה-מאה-חמש-חמש-חמש-שתיים של שפה שונה קיים", כלומר: "ישנן שלוש מאות ושבע עשרה ויקיפדיות בשפות שונות".
כיוון שיכולת הבעת הפריטים ומנייתם היא פרימיטיבית ומסורבלת ביותר, רוב הדוברים יחליפו את המספרים במילים כמותיות בקבוצות שמספר הפריטים שלהן רב. המילים הכמותיות כשמן הן מילים המתארות גודל ואף מספר פריטים. המילים הן: mute (הרבה, רב), suli (גדול, ארוך) ו-lili (קטן, קצת).
סיטלן פונה

סיטלן פונה הוא הכתב הייעודי שבאמצעותו כותבים את טוקי פונה. בסיטלן פונה ישנן כ-120 לוגוגרמות, אחת לכל מילה.
טוקי פונה לוקה (שפת הסימנים של טוקי פונה)

טוקי פונה לוקה בתרגום חופשי (טוקי פונה ביד/שפה טובה ידיים) היא שפת סימנים בעלת אותם 120 מילים וכללים תחביריים כמו של טוקי פונה.
בשפה יש שימוש ביד אחת בלבד כדי לשמור על עקרונות הפשטות של טוקי פונה (אם כי ניתן לסמן שני מילים בשני ידיים על מנת לייצג סמיכות או הכפלה של מילה).
יש גרסה רשמית של הטוקי פונה לוקה על שהומצאה על ידי סוניה לאנג שהמציאה גם את הטוקי פונה הרגילה וגרסה לא רשמית שהמוצאה על ידי צ'אפ (Chuff) ומפורסמת באתר הבלשנות שלו.
לקריאה נוספת

Sonja Lang, Toki Pona: The Language of Good (Official Toki Pona), 2014
Sonja Lang, Toki Pona Dictionary (Official Toki Pona), 2021
ביאורים

↑  ישנן 120 מילים רשמיות, שהופיעו בספר הרשמי הראשון על השפה שיצא ב-2014 (מילים אלו נקראות בדרך כלל nimi pu, או בעברית 'מילים מהספר הרשמי של טוקי פונה'). במילון הרשמי, שיצא ב-2021, נוספו 17 מילים שנמצאות בשימוש נרחב על ידי הקהילה, ונחשבות החל מיציאת המילון לחלק חיוני מהשפה (השם הנפוץ להן הוא nimi ku suli, או בעברית 'מילים חשובות מהמילון הרשמי של טוקי פונה'). בנוסף, קיימות מילים לא רשמיות רבות שהומצאו על ידי סוניה לאנג או חברים בקהילה במהלך השנים ונמצאות בשימוש מצומצם, ששמן הנפוץ הוא nimi sin, או בעברית 'מילים חדשות'.
↑  למעט פרטים מורכבים יותר כמו אינטונציה, שאין להם משמעות בטוקי פונה
↑  אם כי יש יוצאי דופן, כמו למשל המילה mani, שמשמעותה היא "כסף" וגם "חיה מבויתת גדולה"
הערות שוליים

↑  Toki pona
↑  What is a Language?
↑  Kris Broholm, AFP 20 – Sonja Lang: Toki Pona, Conlanging and the meaning of life, ‏18 ביולי 2014
↑  Amber Dance, Babel's modern architects, Los Angeles Times, ‏2007-08-24 (באנגלית אמריקאית)
1 2  "Canadian has people talking about lingo she created". The Globe and Mail (בCanadian English). 2007-07-09. נבדק ב-2024-04-25.
↑  Exploring Toki Pona: do we need more than 120 words? | OxfordWords blog, web.archive.org, ‏2019-05-11
1 2  Renato Fabbri, Basic concepts and tools for the Toki Pona minimal and constructed language: description of the language and main issues; analysis of the vocabulary; text synthesis and syntax highlighting; Wordnet synsets (באנגלית)
↑  lipu ku: lipu sin pi toki pona, lipukule.org, ‏2021-08-07
↑  הדגמת המערכת "סיטלן פונה" (באנגלית)
↑  שיעורים ללימוד צורת הכתב "סיטלן סיטלן" (באנגלית)
↑  לימוד שפת הסימנים של טוקי פונה (באנגלית)
↑  Lesson 11: pi, באתר של "jan Pije" (באנגלית)
↑   Toki Pona: "The Language of Good", סרטון  באתר יוטיוב
↑  Lesson 17: La, באתר "lipu pi jan Pije" (באנגלית)
↑  סוניה לאנג, Toki Pona Dictionary, 2021, עמ' 10, ISBN 978-0-9782923-6-2. (באנגלית)
↑   Toki Pona: "The Language of Good", סרטון  באתר יוטיוב
↑   Conlang Critic Episode Twelve: Toki Pona, סרטון  באתר יוטיוב
↑   12 Days of sona pi toki pona Day Ten: A Lot, Multiple, At Least Three, or Exactly Twenty, סרטון  באתר יוטיוב (באנגלית)
Lesson 16: Numbers, באתר "lipu pi jan Pije"
| --- | --- |
בקרת זהויות :  GND: 1060815664 
האלפבית של טוקי פונה
המערכת ההירוגליפית סִיטֶלֶן פונה, יחד עם מילות השפה בכתב הלטיני ותרגומן לאנגלית
שמות ארצות אירופה בטוקי פונה נכתבים באותיות גדולות, כדי להבדילן ממילים רגילות
איברי הגוף בטוקי פונה
הצבעים בטוקי פונה
משחק ילדים (זיכיון)

| --- | --- |

 בימוי:  טום הולנד 
 הופק בידי:  דייויד קירשנר 
 תסריט:  דון מנסיני 
 שחקנים ראשיים:  בראד דוריף 
 מדינה:  ארצות הברית 
 חברה מפיצה:  יונייטד ארטיסטס 
 הקרנת בכורה:  1988 
 שפת הסרט:  אנגלית 
 סוגה:  סרט סלאשר, קומדיית אימה 
 
משחק ילדים (באנגלית: Child's Play) הוא זיכיון סרטי אימה פופולריים, המורכב משבעה סרטי קולנוע וחוברות קומיקס. הסרט הראשון בסדרה צולם ב-1988, והאחרון (סרט שלא קשור לסדרת הסרטים המקורית) ב-2019. ב-2021 יצאה סדרת הטלוויזיה "צ'אקי".
הדמות הראשית בסדרה היא צ'אקי, רוצח סדרתי שהעביר את נשמתו באמצעות קמע לבובה. שלושת הסרטים הראשונים בסדרה שמרו על פן אימתי, בעוד הרביעי והחמישי נטו לכיוון קומדיה שחורה. הסרטים השישי והשביעי הדגישו מחדש פן של מותחן-אימה, והסרט אתחול שיצא אחרי הוא שילוב של קומדיית-מתח (שמו של סוג הבובה בסרט האתחול הוא "באדי – "Buddy" ולא "בחור טוב – "Good guy", והוא למעשה בובת רובוט שעברה תכנות זדון על ידי אדם, בניגוד לבובה המקורית שנכנסה בה רוח של רוצח סדרתי פסיכוטי).
שמו של הרוצח צ'ארלס לי ריי לקוח משמותיהם של הרוצחים הידועים לשמצה צ'ארלס מנסון, לי הארווי אוסוואלד וג'יימס ארל ריי. דמותו הבדיונית הפכה לאייקון ידוע משנות ה-80 והצטרפה לדמויות אימתיות מוכרות כג'ייסון וורהיס, פרדי קרוגר ומייקל מאיירס. עד כה, מי שמגלם את דמותו של צ'אקי (למעט סרט הרימייק מ-2019 ) הוא השחקן האמריקאי בראד דוריף  .
עלילת הסרטים > משחק ילדים (1988)

רוצח סדרתי ערמומי בשם צ'ארלס לי ריי נפצע באופן קשה מירי על ידי השוטר/בלש מייק נוריס. לאחר מכן הוא הוא בורח מהמשטרה ופורץ לחנות צעצועים מקומית, שם הוא משתמש בכישוף וודו ומעביר את נשמתו לאחת מבובות "בחור טוב" (Good Guy doll) כניסיון שהתברר כמוצלח לחיות מחדש ולהמשיך לבצע פשעים. למחרת, אנדי בארקלי בן ה-6 חוגג את יום הולדתו, ומבקש מאמו קרן שתקנה לו בובת "בחור טוב". אמו, אישה קשת יום, משיגה את הבובה שרדופה על ידי צ'ארלס לי ריי מקבצן רחוב, ומכאן הצרות מתחילות בבית משפחת בארקלי. הסרט מסתיים במותו של צ'אקי שנורה בליבו.
הסרט יצא לאקרנים ב-1988 בבימויו של טום הולנד ומככבים בו אלכס וינסנט כאנדי בארקלי, קתרין היקס כקרן בארקלי, כריס סרנדון כבלש מייק נוריס, דיינה מנוף כמגי פטרסון, טומי סוורדלו כג'ק סנטוס, ניל גיונטולי כאדי קאפוטו, ג'ק קולבין כדוקטור ארדמור ובראד דוריף כצ'ארלס לי ריי/קולו של צ'אקי.
עלילת הסרטים > משחק ילדים 2 (1990)

שנתיים לאחר מאורעות הסרט הראשון, אנדי בארקלי בן ה-8 נשלח למשפחה אומנת, בעוד אמו עוברת טיפולים פסיכולוגיים. בינתיים, במטרה להציל את מוניטין חברת "בחורים טובים", לקחו כמה מעובדי החברה בראשות המנכ"ל סוליבאן את שרידי הבובה שהייתה רדופה, הכינו אותה מחדש וכך היא קמה לתחייה ונרדפה מחדש על ידי רוחו של צ'ארלס לי ריי. לאחר שצ'אקי מברר בעזרת העובדת הסוציאלית של אנדי היכן הוא גר (בשיחה טלפונית בה הוא מצליח לעבוד עליה כשהוא מתחזה לדוד של אנדי), הוא עושה דרכו לעבר בית הזוג סימפסון, שמגדלים באומנה את אנדי ואת הילדה קייל, במטרה להשלים את מזימתו.
לבסוף, צ'אקי מובס בכך שתוך כדי שנתקע במפעל ייצור בובות ה"בחור טוב", אורבים לו אנדי וקייל, ושופכים עליו חומר פלסטי מותך בטמפרטורה גבוהה במיוחד, ואחר כך גם תקעו בפיו צינורית עם לחץ אוויר דחוס שגורם לראשו להתנפח ולהתפוצץ למוות.
הסרט יצא לאקרנים ב-1990 בבימויו של ג'ון לאפיה ומככבים בו אלכס וינסנט כאנדי בארקלי, ג'ני אגוטר כג'ואן סימפסון, גריט גרהאם כפיל סימפסון, כריסטין אליס כקייל, גרייס זבריסקי כגרייס פול, גרג גרמן כמטסון, בת' גראנט כגברת קטלוול, פיטר האסקל כמר סאליבן ובראד דוריף כקולו של צ'אקי.
עלילת הסרטים > משחק ילדים 3 (1991)

שמונה שנים לאחר מאורעות הסרט השני, מחדשים יצרני הבובה "בחור טוב" את ייצור בובות אלה, לאחר שנאמר שנגרם להם נזק תדמיתי בעקבות השמועות שמפוצו שנוצרה בובה קטלנית שלהם, וכן לאחר שבמפעל לא תוקן לאורך זמן רב הנזק שנוצר בעקבות מאורעות סוף הסרט השני. כשמלגשת פינוי מנסה לפנות השאריות של מה שהיה צ'אקי בסרט השני, תוך כדי נראה נוזל אדום שהיה למעשה דמו של צ'אקי, מה שכנראה לא שמים אליו לב עובדי הפינוי שהיו שם. בעקבות טפטוף החומר האדום בשוגג אל תוך מכונת הערבול של החומרי נוזל מותך לייצור הבובות, אז בטעות נוצרת בובה שגורמת לצ'אקי לחזור לחיים. לאחר שצ'אקי עינה ורצח את מר סאליבן, מנהל המפעל והחברה "Playpal toys", צ'אקי מצליח לאתר את אנדי בארקלי בן ה-16 בפנימיה צבאית בשם קנט (Kent)- כשהוא עושה זאת ממחשב שהיה בשימוש של אותו סאליבן, שהצליח להשיג מידע אודות אנדי בארקלי. צ'אקי שולח את עצמו בחבילה של בובות "בחור טוב" (Good Guy) לפנימייה, במטרה להשלים את מזימתו. אולם במקום שאנדי יפתח את החבילה, פותח אותה ילד בשם רונלד טיילר. טיילר הוא ילד צעיר (בערך בן 8) שגם כן נמצא בפנימייה. כעת צ'אקי מנסה להשיג את גופו של טיילר (הוא מציג את עצמו בסרט בעיקר בשם משפחתו), מה שאנדי לא מוכן שיקרה. בין הקורבנות של צ'אקי באותו סרט (שכולם באותו סרט הם רק ממין זכר) הוא מפקד הפנימייה הצבאית הקשוח שזלזל בפחדיו של אנדי, עד שבעצמו ראה שצ'אקי חי, בעקבות נסיבות שהובילו את צ'אקי להטריל גם אותו, בכך שצץ מדופן שולחן בהפתעה עם צרחות, פרצוף מפחיד, והנפת סכין- וגרם לו מה שנראה כאירוע לבבי כלשהו- ובכך הוא למעשה הפחיד אותו למוות. באותו סרט יש גם דמות של ספר צבאי שנראה ומתנהג קצת משוגע- אולי הדמות הכי מוזרה באותו סרט מלבד הדמות של צ'אקי (סמל בוטניק- גולם על ידי אנדרו רובינסון), שבהמשך גם הוא נרצח על ידי צ'אקי.
לבסוף, צ'אקי מובס בכך שנפל אל תוך מאוורר תפעול גדול במתקן של מתחם לונה פארק -וגופו נקרע לגזרים, ובכך הוא נהרג במקום.
הסרט יצא לאקרנים ב-1991 בבימויו של ג'ק בנדר ומככבים בו ג'סטין וואלין כאנדי בארקלי, פרי ריבס כקריסטן דה סילבה, ג'רמי סילברס כרונלד טיילר, פיטר האסקל כמר סאליבן, דקין מת'יוז כקולונל קוקרן, טרוויס פיין כשלטון, דין ג'ייקובסון כהרולד, מת'יו ווקר כרב-סרן אליס, אנדרו רובינסון כסמל בוטניק ובראד דוריף כקולו של צ'אקי.
עלילת הסרטים > כלתו של צ'אקי (1998)

כלתו של צ'אקי (הידוע גם כמשחק ילדים 4) (באנגלית: Bride of Chucky) מתרחש כמה שנים לאחר הסרט השלישי. טיפאני, בחורה צעירה בשנות ה-20 לחייה גונבת את גופתו המרוטשת של צ'אקי ומחזירה אותו לחיים. לאחר שהיא שומעת ממנו שהוא אינו מתכוון להציע לה להתחתן, היא נועלת אותו בקופסה ומשפילה אותו. ביום למחרת, צ'אקי מצליח לצאת מהקופסה ורוצח את טיפאני בכך שהוא מחשמל אותה באמבטיה ומעביר את נשמתה לבובת כלה שקנתה עבורו. כעת היא חוברת אליו, לאחר שצ'אקי מספר לה שכדי לחזור לגופם המקורי, הם צריכים למצוא את הקמע "הלב של דמבלה" שהיה על צווארו של צ'ארלס לי ריי וכעת קבור איתו בבית הקברות. הם מתחילים במסע רציחות מחודש בדרכם אל הקמע.
הסרט יצא לאקרנים ב-1998 בבימויו של רוני יו ומככבים בו ג'ניפר טילי כטיפאני, קתרין הייגל כג'ייד, ניק סטאביל כג'סי, ג'ון ריטר כקינקייד, אלקסיס ארקט כדמיאן, גורדון מייקל וולבט כדייוויד ובראד דוריף כקולו של צ'אקי.
עלילת הסרטים > היורש של צ'אקי (2004)

היורש של צ'אקי (הידוע גם כמשחק ילדים 5) (באנגלית: Seed of Chucky) הוא סרט המשך לסרט הרביעי, אשר בסופו נולד לטיפאני וצ'אקי בן בשם גלן. בעוד שטיפאני וצ'אקי מתים, גלן מגיע להוליווד ומחזיר את הוריו לחיים. כעת הם רוצים להשתלט על גופה של ג'ניפר טילי (שחקנית מצליחה בהוליווד) ושל נהגה, סטן. הם עשו לה "הריון וודו", שגורם לעובר להתפתח מהר, וכעבור מספר ימים ג'ניפר מגלה שהיא בהריון מלא ועומדת ללדת בכל רגע. גלן, שנחרד ממעשיהם המחרידים של הוריו, שואל אותם לסיבה בגללה הם רוצחים. צ'אקי עונה שזהו תחביב, והוא עושה זאת כדי להירגע. לאחר דבריו, טיפאני מחליטה שהם צריכים להפסיק לרצוח אנשים, מכיוון שיש להם ילד, ושהם צריכים לחשוב על עתידם. צ'אקי מתנגד לטיפאני, ומתחיל מסע רציחות מחודש בהוליווד.
הסרט יצא לאקרנים ב-2004 בבימויו ובהפקתו של דון מנציני ומככבים בו ג'ניפר טילי בתפקיד עצמה/קולה של טיפאני, רדמן בתפקיד עצמו, בילי בויד כגלן, ג'ון ווטרס כפיט פיטרס, האנה ספיריט כג'ואן, סטיב לאוטון כסטן ובראד דוריף כצ'ארלס לי ריי/קולו של צ'אקי.
עלילת הסרטים > הקללה של צ'אקי (2013)

הקללה של צ'אקי (הידוע גם כמשחק ילדים 6) (באנגלית: Curse of Chucky) הוא סרט האימה השישי בסדרת "משחק ילדים". הסרט הוא סרט המשך ישיר לסרטים הקודמים, אלא שלא ידוע כמה זמן עבר בדיוק בין הסרט הקודם לנוכחי. הסרט נכתב ובוים על ידי דון מנסיני, שיצר את דמותו של צ'אקי וחיבר את התסריטים לכל סרטי הסדרה עד כה. בראד דוריף לוהק לתפקיד צ'אקי, ואילו פיונה דוריף לוהקה לתפקיד גיבורת הסרט.
לפני שצ'ארלס לי ריי הכניס את נשמתו לבובת צ'אקי, הוא חטף את שרה פרייס, אישה שבה היה מאוהב, אחרי שגילתה שהוא רצח את בעלה עקב קנאה. כמה שנים לאחר אירועי הסרט הקודם, שרה מתאבדת באחוזתה מול עיניה של ביתה הצעירה, ניקה. משפחתה של ניקה מגיעה לבקר באחוזה לצורך הלוויה. באופן לא ידוע, נשמתו של צ'אקי מוכנסת לבובת "בחור טוב" של אליס, אחייניתה של ניקה. צ'אקי מחליט להתנקם בשרה על ידי רציחת כל משפחת פרייס. ניקה, היחידה שמודעת למעשה הזוועות מנסה לעצור אותו.
הסרט יצא לדי וי די ולבלו ריי ב-2013 בבימויו של דון מנסיני והשחקנים מייטלאנד מקונל, א מרטינז, וויל וויטווויץ', תיהר תרוביאק, אלי תטרין, קנדס סמית', פיונה דווריף וג'ניפר טילי.
עלילת הסרטים > הכת של צ'אקי (2017)

הכת של צ'אקי (הידוע גם כמשחק ילדים 7 או הפולחן של צ'אקי) (באנגלית: Cult of Chucky) הוא סרט האימה השביעי בסדרה. הסרט יצא לאקרנים בשנת 2017 ובוים על ידי דון מנסיני. הסרט חוזר אל ניקה פירס, שבילתה ארבע שנים במוסד לחולי נפש לאחר שנרצחו בני משפחתה בעקבות פשע שלא ביצעה. הפסיכיאטר שלה נותן לה בובת "בחור טוב" ככלי טיפולי. זמן קצר לאחר מכן, שרשרת של רציחות מתרחשת סביב המקלט, מה שהופך את ניקה לחשוד כי רוחו של צ'אקי נמצאת בתוך הבובה העומדת מאחורי הפשעים. בינתיים אנדי, הנקמה הישנה של צ'אקי והקורבן המקורי שלו, בא לעזרתה של ניקה, ועוסק בטיפאני, כלתו הקודמת של צ'אקי.
עלילת הסרטים > משחק ילדים (סרט, 2019)

העלילה מתרכזת בקארן, אישה קשת-יום ואם חד הורית הנאבקת לפרנס את עצמה ואת בנה, אשר אנדי קונה לו עבור יום הולדתו בובה מפס הייצור של חברת הבובות "באדי", מבלי להיות מודעת לטבעה המרושע והאמתי של הבובה.
הכנסות

| שם הסרט | תאריך יציאה | בארצות הברית | מחוץ לארצות הברית | עולמי | תקציב |
| --- | --- | --- | --- | --- | --- |
| משחק ילדים | 9 בנובמבר 1988 | $33,244,684 | $10,952,000 | $44,196,684 | $9,000,000 |
| משחק ילדים 2 | 9 בנובמבר 1990 | $28,501,605 | $7,262,000 | $35,763,605 | $13,000,000 |
| משחק ילדים 3 | 30 באוגוסט 1991 | $14,960,255 | $5,600,000 | $20,560,255 | $13,000,000 |
| כלתו של צ'אקי | 16 באוקטובר 1998 | $32,404,188 | $18,288,000 | $50,692,188 | $25,000,000 |
| היורש של צ'אקי | 12 בנובמבר 2004 | $17,083,732 | $7,745,912 | $24,829,644 | $12,000,000 |
| הקללה של צ'אקי | 24 בספטמבר 2013 |  | $8,000,000 |  |  |
| הכת של צ'אקי | 24 באוקטובר 2017 |  |  |  |  |
| משחק ילדים (2019) | 21 ביוני 2019 | $29,208,403 | $15,693,834 | $44,902,237 | $10,000,000 |
הערות שוליים

↑  Child's Play Movie Reboot Confirms Cast As Filming Starts, ScreenRant, ‏2018-09-20 (באנגלית אמריקאית)
| משחק ילדים |
| --- | --- | --- |
| סרטים | משחק ילדים (1988) • משחק ילדים 2 • משחק ילדים 3 • כלתו של צ'אקי • היורש של צ'אקי • קללתו של צ'אקי • הכת של צ'אקי • משחק ילדים (2019) |  |
| דמויות | צ'אקי • אנדי ברקלי • טיפני ולנטיין • ניקה פירס • קיילי |  |
| ערכים קשורים | Chucky: Slash & Dash • צ'אקי |  |
לא רק בלונדינית 2

| --- | --- |

כרזת הסרט בעברית
 בימוי:  Charles Herman-Wurmfeld 
 הופק בידי:  מארק פלאט, ריס וית'רספון 
 תסריט:  אמנדה בראון 
 עריכה:  פיטר טרשר
 שחקנים ראשיים:  ריס וית'רספון ג'ק מקגי אלנה אובך אוקטביה ספנסר סטנלי אנדרסון מאסי אוקה ג'יימס ריד לוק וילסון ג'ניפר קולידג' רג'ינה קינג סאלי פילד ברוס מק'גיל מרי לין רייסקוב דנה אייבי ברוס תומאס בוב ניוהארט
 מוזיקה:  רולף קנט 
 צילום:  אליוט דייוויס 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  ארצות הברית 2 ביולי 2003
 משך הקרנה:  91 דק' 
 שפת הסרט:  אנגלית 
 סוגה:  קומדיה רומנטית 
 תקציב:  45 מיליון דולר
 הכנסות:  124.9 מיליון דולר
 הכנסות באתר מוג'ו:   legallyblonde2
 פרסים:  פרס ג'נסיס 
 סרט קודם:  לא רק בלונדינית 
 אתר רשמי
 דף הסרט ב־IMDb
 
לא רק בלונדינית 2 (באנגלית: Legally Blonde 2: Red, White & Blonde) הוא סרט קומדיה אמריקאי מ-2003 המהווה סרט המשך לסרט "לא רק בלונדינית".
עלילה

אל וודס מעוניינת שברוזר, כלב הצ'יוואווה שלה ייתאחד עם אמו מכיוון שהיא מעוניינת להזמין את אמו לחתונה שלה עם אמט. היא שוכרת בלש על מנת למצוא את אמא שלו. היא מגלה שהבעלים של האמא הם C'est Magnifique, חברת קוסמטיקה המשתמשת באמו על מנת לבצע בה ניסויים. היא מגלה שמשרד עורכי הדין בו היא עובדת מייצג חברה זו. היא רבה עם הקולגות שלה לעבודה על מנת שהחברה תפסיק להיות מיוצגת אצלם ולאחר מכן היא מתפטרת.
היא מחליטה לעזוב את בוסטון ועוברת לוושינגטון הבירה. היא נסערת כשהיא מגלה שאמו של הכלב נמצאת במעבדה לניסוי באיפור ומחליטה לשמש כ"הקול של מי שאינו יכול לדבר" ולנסות להוציא מחוץ לחוק ניסויים בבעלי חיים.
הצלחה קופתית וביקורתית

בניגוד לסרט הקודם, הסרט זכה לביקורות שליליות עם יציאתו ב-2 ביולי 2003 בארצות הברית. הסרט קיבל 37% באתר ריכוז הביקורות Rotten Tomatoes מתוך 157 ביקורות, בביקורת באתר נכתב: "בדיחה על בלונדינית היא פחות מצחיקה בפעם השנייה בסביבה". באתר Metacritic הסרט קיבל 47 מתוך 100 המבוסס על 39 ביקורות. באתר אנטרטיינמנט ויקלי הסרט זכה במקום ה-21 ברשימת "25 סרטי ההמשך הגרועים שאי פעם נוצרו".
הסרט יצא לאקרנים יומיים לפני 4 ביולי והרוויח 40 מיליון דולר. בסוף הסרט הרוויח 90 מיליון דולר בארצות הברית והפך להצלחה.
הערות שוליים

↑  לא רק בלונדינית 2 במסד הנתונים של Rotten Toamtoes
↑  "Legally Blonde 2: Red, White & Blonde". Metacritic. נבדק ב-24 במאי 2020. {{cite web}}:  (עזרה)
↑  Nashawaty, Chris (2007-12-22). "The 25 Worst Sequels Ever Made". Entertainment Weekly.
ג'יבוטי (עיר)

| --- | --- |
סמל ג'יבוטיסמל ג'יבוטי

פוטומונטז' של ג'יבוטי
 מדינה:  ג'יבוטי ג'יבוטי
 נפות בעיר:  3
 תאריך ייסוד:  1888
 שטח:  172.7 קמ"ר
 גובה:  14 מטרים
 אוכלוסייה:  ‏
  ‑ בעיר:  776,966 (2024)
  ‑ צפיפות:  4,499 נפש לקמ"ר (2024)
 קואורדינטות:  11°35′42″N 43°08′53″E﻿ / ﻿11.595°N 43.148056°E﻿ / 11.595; 43.148056
 אזור זמן:  UTC +3
  מפת מיקום  מפה מפורטת   (למפת ג'יבוטי מוגדלת) עלי סביח טאג'ורה סומליה אתיופיה אריתריאה מפרץ עדןג'יבוטי(למפת ג'יבוטי רגילה) עלי סביח טאג'ורה סומליה אתיופיה אריתריאה מפרץ עדןג'יבוטי  he tabBackground:;tabBorder:#aaa;defaultTab:0;
ג'יבוטי (בערבית: جيبوتي; בצרפתית: Ville de Djibouti) היא בירת ג'יבוטי והעיר הגדולה ביותר בה. עיר נמל זו שוכנת לחוף מפרץ עדן באזור מצרי באב אל-מנדב. על פי מפקד האוכלוסין האחרון משנת 2024, התגוררו בעיר כ-777,000 תושבים. העיר שוכנת בפתח מפרץ טאדג'ורה, המהווה חלק ממפרץ עדן.
היסטוריה

נמל ג'יבוטי נבנה בשנת 1888. לאחר כמה שנים, ב-1896, העיר נהפכה לבירת המושבה סומלילנד הצרפתית, היא ג'יבוטי של ימינו. העיר שימשה נמל עיקרי של אתיופיה הודות למסילת ברזל צרפתית שחיברה את אדיס אבבה לג'יבוטי, וכ-80% מהייצוא של אתיופיה עבר דרך ג'יבוטי. לאחר כיבוש אתיופיה על ידי איטליה במלחמה האיטלקית-אתיופית השנייה, ירדה ג'יבוטי מגדולתה, ושליט איטליה בניטו מוסוליני דרש נמל חופשי איטלקי בג'יבוטי. בעקבות תבוסת צרפת במערכה על צרפת ועל ארצות השפלה, הסכימה ממשלת וישי בכניעתה לאיטליה להעניק לה זכות שימוש בנמל ג'יבוטי. מושל ג'יבוטי לא נענה בעניין זה להוראות ממשלת וישי והוא הוחלף במושל אחר, שהיה כפוף לאיטלקים ששלטו על כל הסביבה. תושבי ג'יבוטי נחלקו בין תומכי וישי לתומכי צרפת החופשית, אך כמעט כולם התנגדו לאיטלקים. בעקבות תבוסת האיטלקים באתיופיה לצבא הבריטי במאי 1941, נכנסה ג'יבוטי למצור בריטי במטרה להעבירה למחנה צרפת החופשית. אולם ג'יבוטי לא נכנעה, הגם שהביעה נכונות לאפשר לבריטים שימוש במסילת הברזל ובנמל תמורת הסרת המצור. השליטה בג'יבוטי עברה לידי צרפת החופשית רק בסוף 1942.
מאז קבלת העצמאות ב-1977 העיר משמשת כעיר הבירה של ג'יבוטי.
כלכלה

בתור בירת המדינה והיישוב הגדול ביותר בה, רוב מרכזי העסקים המקומיים ממוקמים בעיר.
מוצרי הייצוא העיקריים של ג'יבוטי, המיוצאים דרך נמל העיר הם קפה, מלח ומוצרי עור.
ג'יבוטי משמשת כנמל העיקרי של אתיופיה (אשר אין לה מוצא לים).
תחבורה

בעיר נמצא שדה התעופה הבינלאומי ג'יבוטי-אמבולי. זהו נמל התעופה הגדול במדינה. הוא נפתח ב-1948 והוא נמצא במרחק של כ-6 ק"מ ממרכז העיר.
העיר מקושרת במסילת ברזל לאדיס אבבה שבאתיופיה, אם כי רק הקטע המגיע עד דירה דאווה פעיל.
אקלים

| אקלים בג'יבוטי> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בג'יבוטי> ינואר.29.23.10 | אקלים בג'יבוטי> פברואר.29.24.13 | אקלים בג'יבוטי> מרץ.31.25.25 | אקלים בג'יבוטי> אפריל.32.26.13 | אקלים בג'יבוטי> מאי.34.28.5 | אקלים בג'יבוטי> יוני.37.30.0 | אקלים בג'יבוטי> יולי.41.31.3 | אקלים בג'יבוטי> אוגוסט.39.29.8 | אקלים בג'יבוטי> ספטמבר.36.29.8 | אקלים בג'יבוטי> אוקטובר.33.27.10 | אקלים בג'יבוטי> נובמבר.31.25.23 | אקלים בג'יבוטי> דצמבר.29.23.13 | אקלים בג'יבוטי> שנה.33.4.26.7.131 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
אוכלוסייה

ג'יבוטי היא העיר הגדולה במדינה, מרוכזות בה קבוצות אתניות רבות. שתי הקבוצות המרכזיות הן הסומלים והעפרים. בשנות ה-90 של המאה ה-20 הגיעו לעיר מהגרים רבים (במיוחד מסומליה ומאתיופיה) - דבר ששינה את המאזן הדמוגרפי. יש אף אלו שמכנים את ג'יבוטי כ"'הונג קונג' הצרפתית בים האדום" בזכות המגוון האתני.
השפות המדוברות ביותר הן הסומלית והעפרית. למרות זאת השפות הרשמיות הן הצרפתית והערבית. מבחינה דתית, 94% מהאוכלוסייה היא מוסלמית, ו-6% הנותרים הם נוצרים.
אוכלוסייה > יהודים

עם עליית המסחר בנוצות בנות היענה בג'יבוטי הגיעו אליה מאות יהודים מיהדות תימן. בראשית שנות ה-30 התגוררו בעיר כ-400 יהודים. היהודים במקום הקפידו על קיום מצוות, והיה להם רב ובית כנסת. הקהילה הייתה אז בירידה בגלל ירידת ערך נוצות בנות היענה ורבים מיהודי העיר עברו לאדיס אבבה או חזרו לתימן. בשנות ה-30 גם התערער מצבם הביטחוני של היהודים בעיר.
ערים תאומות

סודאן פורט סודאן, סודאן
האיים המלדיביים מאלה, האיים המלדיביים
ארצות הברית קי וסט, ארצות הברית
איטליה רימיני, איטליה
מלטה ויקטוריה, מלטה
מצרים סואץ, מצרים
מקסיקו לה פאס, מקסיקו